ตำรวจจับผู้ดูแลเว็บบิททอเรนท์ในไทย
เจ้าหน้าที่ตำรวจจับผู้ดูแลเว็บ ทอเรนมูฟ ดอทคอม เนื่องจากให้บริการแบ่งปันไฟล์เพลง ภาพยนตร์ละเมิดลิขสิทธิ์ โดยเอาผิดตาม พ.ร.บ.คอมพิวเตอร์ และยังเอาผิดตาม พ.ร.บ.ภาพยนตร์และวิดีทัศน์ เนื่องจากเครื่องไรท์ดีวีดีและแผ่นซีดีละเมิดลิขสิทธิ์นับหมื่น ด้านผู้ดูแลเว็บรับสารภาพเฉพาะเรื่องซีดีละเมิดลิขสิทธิ์ แต่ให้การปฏิเสธในคดี พ.ร.บ.คอมพิวเตอร์เมื่อคืนวานนี้ (10 ก.พ.) ข่าวสามมิติ ทางสถานีโทรทัศน์ช่อง 3 รายงานว่า ตำรวจกองบังคับปราบปรามการกระทำเกี่ยวกับความผิดเกี่ยวกับอาชญากรรมทาง เทคโนโลยี หรือ บก.ปอท. เข้าตรวจค้นบ้านเจ้าของนายพนิต ชอบชน ผู้ดูแลเว็บไซต์ทอเรนมูฟ ดอทคอมซึ่งเจ้าหน้าที่ตำรวจระบุว่าเว็บดังกล่าวเป็นให้บริการบิททอเรนท์ ให้ผู้ใช้บริการโพสต์และดาวโหลดไฟล์เพลง ไฟล์ภาพยนตร์ ที่ละเมิดลิขสิทธิ์และอนาจาร โดยเจ้าหน้าที่ตำรวจยึดคอมพิวเตอร์ 6 เครื่อง ซึ่งมีคอมพิวเตอร์เครื่องหนึ่งซึ่งกำลังเชื่อมต่อเซิร์ฟเวอร์ ปรากฎข้อมูลสมาชิก และข้อมูลการแจ้งโอนเงินค่าสมาชิกหลายรายการ นอกจากนี้ยังตรวจค้นพบแผ่นดีวีดีภาพยนตร์ละเมิดลิขสิทธิ์ เครื่องทำสำเนาแผ่นดีวีดีสองเครื่อง และใบสั่งซื้อดีวีดีและใบแนบหลักฐานการโอนเงินเข้าธนาคารโดยเจ้าของเว็บไซต์ รับสารภาพเฉพาะข้อหาทำสำเนา จำหน่ายภาพยนตร์ละเมิดลิขสิทธิ์ ส่วนข้อหาอื่นๆ มั่นใจว่าไม่ผิดกฎหมาย โดยขณะนี้ตำรวจได้ปิดเซิร์ฟเวอร์เว็บไซต์ดังกล่าวแล้ว และแจ้งข้อหาตามมาตรา 14 วรรค 4 และ วรรค 5 และมาตรา 15 ตาม พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ. 2550 และเอาผิดตาม พ.ร.บ.ภาพยนตร์และวิดีทัศน์ พ.ศ. 2551 ฐานนำภาพยนตร์ออกฉาย ให้เช่า หรือแลกเปลี่ยนโดยไม่ได้รับอนุญาต
เจ้าหน้าที่ตำรวจจับผู้ดูแลเว็บ ทอเรนมูฟ ดอทคอม เนื่องจากให้บริการแบ่งปันไฟล์เพลง ภาพยนตร์ละเมิดลิขสิทธิ์ โดยเอาผิดตาม พ.ร.บ.คอมพิวเตอร์ และยังเอาผิดตาม พ.ร.บ.ภาพยนตร์และวิดีทัศน์
การละเมิดลิขสิทธิ์,บิททอเรนท์,พ.ร.บ.คอมพิวเตอร์,พระราชบัญญัติว่าด้วยการกระทำความผิดเกี่ยวกับคอมพิวเตอร์,ลิขสิทธิ์,อินเทอร์เน็ต